Ministru kabineta noteikumu “Grozījumi Ministru kabineta 2016. gada 1. marta noteikumos Nr. 127 “Darbības programmas “Izaugsme un nodarbinātība” 7.3.1. specifiskā atbalsta mērķa “Uzlabot darba drošību, it īpaši bīstamo nozaru uzņēmumos” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | MK noteikumu projekts[[1]](#footnote-1) paredz precizēt 7.3.1. specifiskā atbalsta mērķa (turpmāk – SAM) “Uzlabot darba drošību, it īpaši bīstamo nozaru uzņēmumos ” (turpmāk – SAM 7.3.1.) īstenošanas nosacījumus[[2]](#footnote-2), kas attiecināmi uz SAM 7.3.1. bīstamo nozaru uzņēmumiem, kuri var pretendēt uz konsultatīvo atbalstu – konsultācijas darba devējiem, laboratoriskie mērījumi, darba aizsardzības speciālistu un uzticības personu apmācības. Tādējādi tiks nodrošināta iespējami efektīvāka darba aizsardzības pasākumu īstenošana bīstamo nozaru uzņēmumos.MK noteikumu projekta spēkā stāšanās laiks indikatīvi – 2021. gada III ceturksnis. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu projekts ir Labklājības ministrijas (turpmāk – LM) iniciatīva un izstrādāts saskaņā ar 2014. gada 3. jūlija Eiropas Savienības (turpmāk – ES) struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | MK noteikumu projekts paredz precizēt SAM 7.3.1. īstenošanas nosacījumus, t.sk.**:****a) precizējot atbalsta saņēmējiem - MK noteikumu Nr. 127 30.3 punktā noteiktajiem uzņēmumiem (turpmāk - bīstamo nozaru uzņēmumi), kas var pretendēt uz “konsultatīvo atbalstu – konsultācijas darba devējiem, laboratoriskie mērījumi, darba aizsardzības speciālistu un uzticības personu apmācības” izvirzītās prasības atbalsta piešķiršanai, atceļot nosacījumu, ka uzņēmums nodarbina vismaz vienu darbinieku uz darba līguma pamata** (*MK noteikumu projekta 1., 2. punkts)*; **b) precizējot personu loku, kuras bīstamo nozaru uzņēmums kā atbalsta saņēmējs var nosūtīt uz darba aizsardzības speciālistu un uzticības personu apmācībām, un nosakot, ka uz iepriekšminētajām apmācībām saņemtā atbalsta pasākuma ietvaros var tikt nosūtīts uzņēmuma nodarbinātais, amatpersona vai īpašnieks** (*MK noteikumu projekta 3. punkts).*PašlaikMK noteikumu Nr. 127 30.33. apakšpunkts nosaka, ka bīstamo nozaru uzņēmumam, lai pretendētu uz konsultatīvo atbalstu, proti, konsultācijām darba devējiem, laboratoriskajiem mērījumiem, darba aizsardzības speciālistu un uzticības personu apmācībām, ir jānodarbina vismaz viens darbinieks uz darba līguma pamata, un 30.36.4. apakšpunkts nosaka, ka konsultatīvo atbalstu – darba aizsardzības speciālistu un uzticības personu apmācības – var saņemt viens uzņēmuma darbinieks, kas norīkots uz darba aizsardzības speciālistu apmācībām, un viens darbinieks, kas norīkots uz uzticības personu apmācībām.Ar MK noteikumos Nr.127 lietoto terminu “darbinieks” parasti tiek saprasta persona, kura veic darbu, pamatojoties uz noslēgto darba līgumu.Attiecīgi, lai bīstamo nozaru uzņēmums saņemtu konsultatīvo atbalstu (konsultācijas, kas ietver darba vides risku novērtēšanu, laboratoriskos mērījumus, apmācību darba aizsardzības jautājumos (darba aizsardzības speciālistu un uzticības personu apmācības)), tam ir jānodarbina vismaz viens darbinieks uz darba līguma pamata. Tāpat arī MK noteikumi Nr. 127 paredz, ka uz darba aizsardzības speciālistu un uzticības personu apmācībām ir jānosūta uzņēmuma darbinieks.Vienlaikus jānorāda, ka uzņēmumos var tikt nodarbinātas personas arī uz citu tiesisko attiecību pamata, piemēram, uzņēmuma valdes locekli var nodarbināt uz pilnvarojuma līguma pamata. Tiesiskā izpratnē šī persona, lai gan ir nodarbināta attiecīgajā uzņēmumā, juridiski netiks uzskatīta par darbinieku.Papildus norādām, ka praksē ir novērots, ka uzņēmumi, kas piesakās Valsts darba inspekcijas (turpmāk – VDI) Eiropas Sociālā fonda (turpmāk – ESF) projekta “Darba drošības normatīvo aktu praktiskās ieviešanas un uzraudzības pilnveidošana” Nr. 7.3.1.0/16/I/001 (turpmāk – ESF projekts) [sniegtajam konsultatīvajam atbalstam,](https://www.vdi.gov.lv/lv/atbalsts-darba-devejiem) bieži ir mikrouzņēmumi, individuālie komersanti, pašnodarbinātās personas, zemnieku saimniecības un zvejnieku saimniecības.Konsultatīvo atbalstu ESF projekta laikā līdz 2023.gada beigām ir paredzēts sniegt 900 bīstamo nozaru uzņēmumiem (~2% no kopējā bīstamo uzņēmumu skaita). Līdz šim atbalstu saņēmuši 350 bīstamo nozaru uzņēmumi, kas sasniedz 39,8% no kopējā sasniedzamā rādītāja. 65 uzņēmumiem atbalsts ir bijis atteikts dažādu iemeslu dēļ, tomēr atsevišķos gadījumos atteikuma iemesls bijis MK noteikumu Nr. 127 prasības, par kurām paredzēti šie grozījumi. Nereti praksē ir situācijas, kad, pamatojoties uz MK noteikumos Nr.127 iekļautajiem nosacījumiem, ESF projektam, pieņemot lēmumu, par konsultatīvā atbalsta piešķiršanu, nākas to uzņēmumiem atteikt. Iemesls šādam atteikumam ir saistīts ar to, ka šiem uzņēmumiem nav iespējas norīkot kādu no darbiniekiem vai uzņēmums nenodarbina nevienu darbinieku (uzņēmumā strādā tā īpašnieks vai valdes loceklis). Turklāt saimnieciskās darbības veicēji (individuālie komersanti vai pašnodarbinātās personas, kuras saimniecisko darbību veic bīstamajā nozarē un nodarbina vismaz vienu nodarbināto), tādējādi kļūstot par darba devējiem, būtībā ir konsultatīvā atbalsta mērķa grupa un varētu pretendēt uz atbalsta saņemšanu. Iepriekšminētie uzņēmumi un darba devēji ir ieinteresēti atbalsta saņemšanā un izsaka vēlmi saņemt konsultatīvo atbalstu darba aizsardzībā, lielākoties izsakot tieši vēlmi un nepieciešamību saņemt apmācības darba aizsardzības jautājumos un uz apmācībām nosūtīt, piemēram, *zemnieku saimniecības īpašnieku, valdes locekli vai valdes priekšsēdētāju, individuālā komersanta īpašnieku, pašnodarbināto personu.* Jāatzīmē, ka šādos mazos un mikrouzņēmumos darbinieki bieži mainās vai tiek nodarbināti sezonāli, tādējādi šādu darbinieku nosūtīt uz apmācībām būtu nelietderīgi. Tomēr sakārtota darba aizsardzība – apmācīts vadītājs, novērtēti darba vides riski un veikti nepieciešamie laboratoriskie mērījumi uzņēmumā ir svarīgi kopējā darba aizsardzības kontekstā. Turklāt, ņemot vērā to, ka praksē ir uzņēmumi, kuros ir tikai viens nodarbinātais (vadītājs), kurš veic dažādus darba pienākumus un darbus un var būt pakļauts darba vides risku ietekmei, nepieciešams arī viņam nodrošināt zināšanas darba aizsardzības jautājumos, kas ir svarīgi, lai novērstu riskus un noteiktu to iespējamo ietekmi uz veselību, veiktu riska faktoru mērījumus un atbilstoši tiem pasākumus, lai novērstu risku ietekmi uz drošību un veselību. Papildus jāņem vērā, ka uzņēmējdarbība ir mainīgs process un attīstības gaitā uzņēmums varētu paplašināties. Šādā gadījumā uzņēmumā jau būtu sakārtota darba aizsardzības sistēma un zinošs pastāvīgs speciālists darba aizsardzības jautājumos, kas mācētu nodrošināt drošus un veselībai nekaitīgus darba apstākļus citiem uzņēmumā nodarbinātajiem un uzturētu darba aizsardzības sistēmu uzņēmumā. Turklāt arī gadījumos, ja uzņēmumā ir divi darbinieki (vadītājs un darbinieks), daudz mērķtiecīgāk ir, ka apmācīts darba aizsardzības jautājumos ir uzņēmuma vadītājs, nevis tā darbinieks, kas var mainīt darbu un kādā brīdī pamest uzņēmumu vai būt nolīgts citu īstermiņa darbu veikšanai (sezonas darbi). Vadītājs ir atbildīgs par darba aizsardzības jautājumu sakārtošanu uzņēmumā, par drošu un veselībai nekaitīgu apstākļu nodrošināšanu, un ir svarīgi, lai viņš arī ir tiesīgs saņemt šāda veida atbalstu projekta ietvaros. Turklāt projekta mērķis ir vērsts uz darba aizsardzības sistēmas sakārtošanu uzņēmumos, un šīs sistēmas pamatelements ir darba aizsardzībā apmācīts un zinošs speciālists. Uzņēmuma vadītājs, uzņēmuma, zemnieku vai zvejnieku saimniecības īpašnieks, valdes loceklis, individuālais komersants, pašnodarbināta persona ir uzņēmuma pamatelements, kas ir atbildīgs par darba aizsardzības sistēmas izveidi, attiecīgi viņa zināšanas ir svarīgas un nepieciešamas, lai nodrošinātu drošu un veselībai nekaitīgu darba vidi nolīgtajiem vai darbā pieņemtajiem darbiniekiem. Fiziska persona, kura nodarbina vismaz vienu nodarbināto un saimniecisko darbību veic kā individuālais komersants vai pašnodarbināta persona, konsultatīvo atbalstu var saņemt ar nosacījumu, ka individuālais komersants saimniecisko darbību ir reģistrējis Uzņēmumu reģistrā, savukārt pašnodarbinātai personai ir jābūt reģistrētai Valsts ieņēmumu dienestā.Ņemot vērā iepriekš minēto, MK noteikumu projekts paredz precizēt atbalsta mērķa grupas kritērijus un noteikt, ka ikviens uzņēmums, tajā skaitā zemnieku un zvejnieku saimniecība, varēs pieteikties konsultatīvā atbalsta saņemšanai atbilstoši SAM 7.3.1. īstenošanas nosacījumiem (MK noteikumu Nr. 127 30.3punkts), neierobežojot uzņēmumus pēc tajā nodarbināto darbinieku skaita (uz darba līguma pamata). Savukārt, lai individuālais komersants un pašnodarbināta persona atbilstu noteiktajai mērķa grupai un varētu saņemt konsultatīvo atbalstu, individuālajam komersantam un pašnodarbinātai personai jānodarbina vismaz viens nodarbinātais. MK noteikumu projekts paredz izslēgt nosacījumu, ka apmācības darba aizsardzības jautājumos var saņemt tikai uzņēmuma darbinieks, kas norīkots uz apmācībām.Šāda pieeja nodrošinātu efektīvāku un visaptverošu darba aizsardzības politikas un Darba aizsardzības likumā (turpmāk – DAL) noteikto principu un pienākumu ieviešanai. Piešķirot konsultatīvo atbalstu – konsultācijas darba devējiem, laboratoriskie mērījumi un darba aizsardzības speciālistu un uzticības personu apmācības, arī tiem uzņēmumiem, kuros netiek uz pieteikšanās brīdi nodarbināti darbinieki, tiktu būtiski uzlabota situācija darba aizsardzībā, sakārtota darba aizsardzības sistēma un veikti nepieciešamie laboratoriskie mērījumi. Vienlaikus grozījumi precizēs SAM 7.3.1. atbalsta saņemšanas nosacījumus, ņemot vērā šādus MK noteikumu Nr. 127 3.1. apakšpunktā noteikto mērķa grupu “darba devējs” un “darba ņēmējs” skaidrojumus normatīvajos aktos:- DAL 1. pantā ietverts šāds termina “darba devējs” skaidrojums: “darba devējs — fiziskā persona, juridiskā persona vai tiesībspējīga personālsabiedrība, kura nodarbina vismaz vienu nodarbināto”, un šāds termina “nodarbinātais” skaidrojums: “nodarbinātais — jebkura fiziskā persona, kuru nodarbina darba devējs, arī valsts civildienesta ierēdņi un personas, kuras nodarbinātas ražošanas vai mācību prakses laikā”; - likuma Par valsts sociālo apdrošināšanu 1. pantā cita starpā noteikts, ka darba ņēmējs ir arī persona, kura ir noslēgusi Civillikuma IV daļas 15.nodaļā paredzēto uzņēmuma, graudniecības vai pārvadājuma līgumu un nav reģistrējusies kā saimnieciskajā darbībā gūtā ienākuma nodokļa maksātāja, un persona, kura ir noslēgusi Civillikuma IV daļas 15.nodaļā paredzēto uzņēmuma, graudniecības vai pārvadājuma līgumu un attiecībā uz kuru tiek konstatēta vismaz viena no likuma "Par iedzīvotāju ienākuma nodokli" 8.panta 2.2 daļā noteiktajām pazīmēm.MK noteikumu Nr. 127 30.33. apakšpunkts faktiski paredz stingrākus uzņēmumu atlases nosacījumus MK noteikumu Nr. 127 3.1. apakšpunktā norādītajai mērķauditorijai, nekā tas izriet no DAL 1. panta un likuma Par valsts sociālo apdrošināšanu 1. panta. MK noteikumu Nr. 127 30.33. apakšpunkta svītrošana nodrošinātu optimālāku uzņēmumiem paredzētā atbalsta nodrošināšanu SAM 7.3.1. ietvaros. Darba likuma 3. pants nosaka, ka darbinieks ir fiziskā persona, kas uz darba līguma pamata par nolīgto darba samaksu veic noteiktu darbu darba devēja vadībā.Saskaņā ar DAL darba devējam ir pienākums organizēt un nodrošināt darba aizsardzības sistēmu uzņēmumā, tādējādi secināms, ka SAM 7.3.1. atbalsts darba aizsardzības speciālistu un uzticības personu apmācībām ir uzskatāms par atbalstu MK noteikumu Nr. 127 3.1. apakšpunktā noteiktajai mērķgrupai “darba devēji”.Uzņēmumā, kurā netiek nodarbināts neviens darbinieks uz darba līguma pamata, bet tajā ir citi nodarbinātie, sakārtotai darba aizsardzības sistēmai ir tikpat liela nozīme kā uzņēmumā, kurā tiek nodarbināti darbinieki.Darba aizsardzības sistēmas sakārtošana ikvienā uzņēmumā nozīmē sakārtotu darba vidi kopumā un ceļ sabiedrības kopējo izpratni par darba aizsardzības sistēmas sakārtošanas nepieciešamību un jēgu.Izvērtējot ESF projekta īstenošanas gaitu un normatīvo aktu prasības, secināms, ka: - lai intensificētu SAM 7.3.1. atbalsta sniegšanu darba aizsardzības speciālistu un uzticības personu apmācību jomā, nepieciešams paplašināt 30.3 6. 4. apakšpunktā mērķgrupai noteiktos kritērijus, ļaujot atbalstu saņemt ne tikai uzņēmuma darbiniekiem, bet arī citiem nodarbinātajiem, uzņēmumu, zemnieku un zvejnieku saimniecību īpašniekiem un amatpersonām;- MK noteikumu Nr. 127 30.3 6.4. apakšpunktā ietvertais termins “darbinieks”, kas lietots, lai noteiktu personas, kas var saņemt atbalstu darba aizsardzības speciālistu apmācībām un uzticības personu apmācībām, ir šaurāks nekā DAL 1. pantā ietvertais termins “nodarbinātais”, kas var tikt attiecināts arī uz uzņēmuma īpašnieku vai amatpersonu, ar kuru nav noslēgts darba līgums, un var pastāvēt arī citu veidu līgumi, piemēram, pilnvarojuma līgums;- par individuālā uzņēmuma, zemnieku saimniecības vai zvejnieku saimniecības īpašnieku likuma Par individuālo (ģimenes) uzņēmumu un zemnieka vai zvejnieka saimniecību 7. panta izpratnē uzskatāms arī jebkurš no individuālā uzņēmuma, zemnieku saimniecības vai zvejnieku saimniecības dibināšanas līgumā norādītajiem dibinātājiem.Precizējumi konsultatīvā atbalsta – konsultācijas darba devējiem, laboratoriskie mērījumi un darba aizsardzības speciālistu un uzticības personu apmācības - saņēmējiem izvirzītajās prasībās pozitīvi ietekmēs arī konsultatīvo atbalstu saņēmušo uzņēmumu skaitu, tādējādi nodrošinot projekta mērķu un rezultātu sasniegšanu drošas darba vides uzņēmumos nodrošināšanai. Paredzams, ka, precizējot saņēmēju loku, potenciāli vēl 150 bīstamo nozaru uzņēmumi varēs saņemt ESF projekta sniegto atbalstu, kas palīdzēs vēl efektīvāk sasniegt SAM mērķi, izmantot ESF līdzekļus un radīt drošus darba vides apstākļus nodarbinātajiem.Iepriekšminētās izmaiņas neietekmē aktivitātei projekta ietvaros plānotās izmaksas. |
|  3. | Projekta izstrādē iesaistītās institūcijas un publiskas personas kapitālsabiedrības | LM kā ES fondu vadībā iesaistītā atbildīgā iestāde un VDI kā finansējuma saņēmējs. |
| 4. | Cita informācija | MK noteikumu projekts ietekmē VDI kā finansējuma saņēmēju, jo tas paredz precizēt SAM 7.3.1. īstenošanas nosacījumus.Izvērtējot ierosināto grozījumu ietekmi uz SAM 7.3.1., pēc MK noteikumu spēkā stāšanās VDI nepieciešamības gadījumā veiks grozījumus projektā (atbilstoši aktuālajai MK noteikumu Nr.127 redakcijai). Veiktās izmaiņas ir svarīgas un sekmēs projekta mērķa un rādītāju sasniegšanu, bet nav uzskatāmas par tādām, kas ietekmē projekta mērķi, īstenošanas nosacījumus, tādējādi traucējot tā sākotnējo mērķu sasniegšanu atbilstoši 2013.gada 28.decembra Eiropas Parlamenta un Padomes Regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 71.pantam. Atbalsta pasākumi tiks īstenoti esošā SAM 7.3.1 finansējuma ietvaros un MK noteikumu projekts kopumā veicinās SAM 7.3.1. uzraudzības rādītāju sasniegšanu, nodrošinot konsultatīvā atbalsta saņemšanas iespējas plašākam uzņēmumu skaitam.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir:- bīstamo nozaru uzņēmumu darba ņēmēji un darba devēji. Saskaņā ar Centrālā statistikas pārvaldes datiem Latvijā bīstamo nozaru uzņēmumu skaits, kuros nodarbināti ne vairāk kā 9 darbinieki ir 55 044, ar darbinieku skaitu no 10 līdz 49 – 4448 uzņēmumi, savukārt ar darbinieku skaitu no 50 līdz 249 – 862 uzņēmumi. Precīzu projekta mērķa grupu nav iespējams noteikt, jo nav iegūstami dati par mikrouzņēmumu skaitu un nav paredzama uzņēmumu interese par konsultatīvo atbalstu. Pamatojoties uz VDI praktisko pieredzi un līdzšinējo interesi, provizoriski minēto atbalstu varētu saņemt 150 bīstamo nozaru mikrouzņēmumi, kas būtu ~16% no paredzētā kopējā atbalstu saņēmēju loka;- darba aizsardzības speciālisti, uzticības personas;- VDI amatpersonas un darbinieki. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektam kopumā ir pozitīva ietekme uz tautsaimniecību un sabiedrības mērķgrupām, īpaši, darba ņēmējiem un darba devējiem bīstamo nozaru uzņēmumos, tādējādi uzlabojot darba aizsardzību uzņēmumos un pozitīvi ietekmējot/uzlabojot darba ņēmēju darba apstākļus un samazinot nelaimes gadījumu iespējamību darbā. Darba aizsardzības sistēmas sakārtošana arī pavisam nelielā uzņēmumā – mikrouzņēmumā, ir būtiska drošas darba vides un kvalitatīvu darba vietu kontekstā.MK noteikumu projektam kopumā ir pozitīva ietekme uz sabiedrības veselību, jo darba aizsardzības jautājumi ir cieši saistīti ar nodarbināto veselību, arodveselību. MK noteikumu projekts nesniedz ietekmi uz vidi, konkurenci, kā arī neietekmē uzņēmējdarbības vidi un administratīvo slogu.  |
| 3. | Administratīvo izmaksu monetārs novērtējums | MK noteikumu projekts neskar šo jomu. |
| 4. | Atbilstības izmaksu monetārs novērtējums | MK noteikumu projekts neskar šo jomu. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts neskar šo jomu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav.  |
| 2. | Atbildīgā institūcija | LM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | MK noteikumu projekts neskar šo jomu.  |
| 2. | Citas starptautiskās saistības | MK noteikumu projekts neskar šo jomu. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par MK noteikumu projektu un dotu iespēju izteikt viedokli, MK noteikumu projekts atbilstoši MK 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” ievietots LM un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu LM tīmekļa vietnē www.lm.gov.lv un Valsts kancelejas tīmekļa vietnē https://www.mk.gov.lv/ un no 2021. gada 3. janvāra līdz 2021. gada 18. janvārim aicinot sabiedrības pārstāvjus: 1) rakstiski sniegt viedokli par MK noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Kopumā līdz MK noteikumu projekta izsludināšanai Valsts sekretāru sanāksmē (t.sk. līdz 2021. gada 18. janvārim) un iesniegšanai Valsts kancelejā par MK noteikumu projektu sabiedrības viedoklis netika saņemts.  |
| 4. | Cita informācija | Bīstamo nozaru uzņēmumu darbiniekiem un darba devējiem projekta ietvaros ir iespējas piedalīties dažādās informatīvi izglītojošās apmācībās un semināros. Turklāt, bīstamo nozaru uzņēmumiem ir pieejami projekta laikā izveidotie elektroniskie rīki darba vides risku novērtēšanai, praktiskas videopamācības par drošiem darba apstākļiem, nelaimes gadījumu un arodslimību prevenciju. Informācija par semināriem, kā arī virkne izstrādāto informatīvo materiālu ir pieejama www.stradavesels.lv Turklāt, attiecībā uz bīstamo nozaru uzņēmēju intereses paaugstināšanu par konsultatīvā atbalsta saņemšanu un ieguvumiem, VDI regulāri rīko dažādas informatīvas aktivitātes un kampaņas, piedalās nozaru izstādēs, kā arī sadarbojas ar reģioniem, pašvaldībām un nozaru asociācijām. 2021./2022.gadā plānota sabiedrības informēšanas kampaņa ar mērķi informēt, izglītot un veicināt izpratni par darba aizsardzības nozīmīgumu, tajā skaitā, piesaistīt bīstamo nozaru uzņēmumus atbalsta saņemšanai ESF projekta ietvaros. Informāciju par ESF projekta sniegto atbalstu var atrast: <https://www.vdi.gov.lv/lv/atbalsts-darba-devejiem>. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | LM, Centrālā finanšu un līgumu aģentūra kā sadarbības iestāde, VDI kā finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Labklājības ministrs G.Eglītis

I. Krīgere, 67021561

Inga.Krigere@lm.gov.lv

1. Ministru kabineta (turpmāk – MK) noteikumu projekts “Grozījumi Ministru kabineta 2016. gada 1. marta noteikumos Nr.127 “Darbības programmas “Izaugsme un nodarbinātība” 7.3.1. specifiskā atbalsta mērķa “Uzlabot darba drošību, it īpaši bīstamo nozaru uzņēmumos” īstenošanas noteikumi”” (turpmāk – MK noteikumu projekts) [↑](#footnote-ref-1)
2. Ministru kabineta 2016. gada 1. marta noteikumi Nr.127 “Darbības programmas “Izaugsme un nodarbinātība” 7.3.1. specifiskā atbalsta mērķa “Uzlabot darba drošību, it īpaši bīstamo nozaru uzņēmumos” īstenošanas noteikumi”” (turpmāk – MK noteikumi Nr.127) [↑](#footnote-ref-2)